Viðskiptavinurinn getur verið óákveðinn , ef hann fær bara að sjá vöruna einu sinni þá er ólíklegt að hann kaupi hana . Við viljum því minna þá sem eru líklegir til að kaupa vöruna sem oftast á hana með auglýsingum sem eru sérsniðnar að þeim markhóp . Retargeting er mjög áhrifarík leið til að hjálpa til við það . Segjum sem svo að viðskiptavinurinn sé búinn að sjá vöruna þína á nokkrum mismunandi stöðum , Facebook , Instagram , LinkedIn , o.s.frv . Hann smellti á hnappinn á auglýsingunni sem leiddi hann á heimasíðuna þína en enn og aftur , þá er hann óákveðinn . Hver þekkir ekki að finna ótal ástæður fyrir að gera ekki eitthvað ? Hann veit til dæmis ekki hvort hann þurfi vöruna nauðsynlega , hvort varan sé ódýrari hjá samkeppnisaðila og þetta fær hann til að loka síðunni þinni aftur . En núna veist þú , með hjálp Pixel , að hann hefur áhuga , hann er hluti af þessum “ heita hóp ” af líklegum kaupendum . Retargeting er einfaldlega tól til að einangra þennan markhóp og með því getur þú sérsniðið auglýsingarnar þínar til að ná sem mestum árangri . Að sjálfsögðu getur verið að viðskiptavinurinn hafi bara ekki haft tíma til að klára kaupin eða gleymt kortinu sínu heima en það kemur á sama stað niður , þetta er hópur sem er líklegur til að versla við þig og því getur verið árangursríkt að beina auglýsingum eða tölvupóstum að þeim . Fólk sem skoðar vörurnar þínar en kaupir ekki þarf bara smá auka hvatningu til að klára kaupin . Vel tímasettur tölvupóstur með afsláttartilboði eða jafnvel bara áminningu um vöruna sem þau voru að skoða getur aukið sölur töluvert . Eltiauglýsingar ( e. retargeting ) eru auglýsingar sem ná til fyrrum kaupenda , fólks sem hefur heimsótt vefsíðuna þína eða gefið þér upplýsingarnar sínar með því að skrá sig á póstlistann þinn . Þessar auglýsingar byggja þá á internetaðgerðum fólks til að hámarka árangur . Kostir retargeting auglýsinga eru fjölmargir en þar stendur þó upp úr hvað þú getur sérsniðið auglýsingarnar þínar að hverjum og einum notanda . Þessar auglýsingar hjálpa þér að halda vörunni þinni efst í huga þeirra fólks , sem samkvæmt hegðun þeirra á internetinu er líklegast að versla við þig . Þessi “ heiti hópur ” hefur oft mjög hátt ROAS ( e. return on advertising spent ) sem minnkar óþarfa eyðslu í auglýsingar og hækkar einnig gróðann . Tökum sem dæmi að þú sért að selja stól . Ákveðinn viðskiptavinur fer alla leið í kaupferlinu en á bara eftir að smella á kaupa takkann þegar hann hættir við . Þessi viðskiptavinur er mun líklegri til að kaupa stól af þér heldur en margir aðrir og því þess virði að eltast við . Þú gætir til að mynda sent á hann tölvupóst um að ef hann komi aftur og klári kaupin núna fái hann 5% afslátt . Sérsniðnar auglýsingar og tölvupóstar til þessa markhóps er oftast mjög áhrifarík söluaðferð . Með retargeting getur þú minnt notandann á vörur eða síður sem hann hefur skoðað og hvatt hann til að fara lengra í kaupferlinu . Einnig getur það aukið vitund um vörur , eiginleika , tilkynningar eða bara hvað sem þú ákveður að beina athygli notandans á . Retargeting er að sjálfsögðu ekki bara hægt á Facebook og Instagram , það er einnig hægt á LinkedIn , Youtube , Twitter , E-mail o.s.frv . Facebook Pixel , LinkedIn Insight Tag , Google Analytics fylgja notendunum um vefsíður með vafrakökum ( e. cookies ) sem safna upplýsingum um internethegðun notandans . Fólk sem hefur like-að síðuna þína , horft á ákveðið mikið af myndbandi , skoðað vörurnar þínar á heimasíðunni , skráð sig á tölvupóstlistann þinn og margt margt fleira er allt í boði til að retargeta . Facebook , LinkedIn og Google búa þá yfir fullt af upplýsingum um fólk sem hægt er að nota til að sníða auglýsingarnar vel að hverjum og einum notanda .